HRVATSKI JEZIK – 12.5.- 1sat

TZK – 12.5. – sat

**Četka, Stanislav Femenić**

čitanka 48. i 49.stranica

Gimnastičke vježbe istezanja i razgibavanja ( pazi, od glave do nogu koje si zapamtio iz škole i svakodnevnih vježbi s linkova)

Za početak…..**otplešite s**voju omiljenu dječju brojalicu **plješćući** pritom.

Po čemu su brojalice neobične pjesme? (Imaju ritam, ali riječi u njoj ne moraju imati nikakvo značenje ni smisao, npr. Eci peci pec… Bitno je da se može dobro brojiti.Ima i zgodnih brojalica u našem udžbeniku Glazbene kulture – slobodno ponovi koje su ti najveselije)

**Pročitaj pjesmu** ( ili poslušaj zvučni zapis e-čitanke )

Pazi na ritam.

**Pročitaj je još jednom**. Je li sada ritam bio bolji?

**Čitaj** je plješćući.

**Čitaj**  je radeći gimnastičke vježbe istezanja i razgibavanja.

**Promisli** :

Dok čitamo ovu pjesmu kao brojalicu, čitamo li je cijelo vrijeme slog po slog?

Čitamo li je riječ po riječ? ( Ne, riječi povezujemo u izgovorne cjeline.)

O pjesmi promisli s pomoću pitanja u čitanci i usmeno na njih odgovori.

**Uočiti** što se ponavlja, računamo **ritmički obrazac**:

Jedna četka-etka-ka (četiri sloga, dva sloga, jedan slog)

Četkala je-etka-la (četiri sloga, dva sloga, jedan slog).

**Vježba**:

**Provjerite** je li tako u svim trostrukim stihovima u kojima se pjesnik poigrao oduzimanjem slova riječima.

**Zapis u bilježnicu s nadopunom onog što nedostaje:**

**Četka**

**Stanislav Femenić**

Ritmički obrazac brojalice:

Jedna četka-etka-ka (četiri sloga, dva sloga, jedan slog)

Četkala je-etka-la (četiri sloga, dva sloga, jedan slog).

Igrajući se oduzimanja slova pjesnik je pjesmu učinio \_\_\_\_\_\_\_\_\_\_\_ (kojeg ugođaja), a ponavljanjem je postigao da pjesma bude \_\_\_\_\_\_\_\_\_\_\_\_\_\_\_\_ (vrsta pjesme i njena zadaća).

**Zadatak:**

Ponavljanja u pjesmi (4-2-1 slog) mogla bi se nacrtati s pomoću kombiniranja velikih i malih kružića tako da izgledaju kao pravilan uzorak za ogrlicu.

Oooo-oo-o-Oooo-oo-o…

1. **Nacrtaj** tim ritmom ogrlicu . Možeš i obojati perlice u ritmu ponavljanjem istog uzorka boja…..
2. Pokušajte se prema tom uzorku **poigrati** izrazima: ( kako je prikazano u prva tri primjera )

na potočić (na-po-to-čić-očić-ić)

u šumarak (u šumarak-arak-ak)

žuta grana (žuta grana-ana-a)

žarko sunce, tvoj poljubac, rosna trava, leti pčela, prede mačka, suhe grane…

Možeš i kod svakog izraza **otpljeskati** ritam.

Sada si već puno puta pročitao brojalicu i shvatio na kojem je ritmičkom uzorku nastala.

**Ponovi j**oš jednom gimnastičke vježbe uz čitanje pjesme ili slušanje zvučnog zapisa.

A onda…….**vani pripremiti jedan poligon**…….kakvog do sada nismo imali…….ako bude kiša i ne ulovimo lijep trenutak vani, pokušajte to napraviti u sobi ………

**Zadatak** je ovih satova HJ i TZK da budete veseli, stvarate nove jezične ritmičke vratolomije i ritmički se gibate.